stanford-oval/wikipedia huggingface dataset:
פלנטיישן קי
היסטוריה

ממצאים שהתגלו באי מלמדים שפלנטיישן קי היה מיושב על ידי אינדיאנים במאות החמישית והשישית לספיקה - כ-1,000 שנים לפני ההתיישבות האירופאית הראשונה באי. ממצאים אלה התגלו בתל קבורה בקצה הצפוני של האי. התל נהרס בשנת 1958 על מנת לאפשר בנייה במקום.
האי אינו ממופה במפות הספרדיות. האי מוזכר לראשונה במפה דברהם (DeBrahm) משנת 1717 בו הוא מכונה "האי בול" (Bull Island). במפת גולד-פאדן (Gauld-Faden) משנת 1720 האי מכונה "האי לונג" (Long Island) - שם שנותר עד ראשית המאה ה-20 ובמפה משנת 1905 האי נקרא גם "האי לונג" וגם פלנטיישן קי.
באמצע המאה ה-19 התיישבו באי מהגרים מאיי בהאמה. מפקד האוכלוסין של שנת 1870 ציין כי באי מתגוררות שתי משפחות. מפקד 1880 ציין כי אוכלוסיית האי גדלה במספר משפחות נוספות.
תושבי האי התפרנסו מגידול קוקוס ואננס, ואלה הובלו בדרך הים לצפונה של ארצות הברית.
בניית הרכבת מעל הים שעברה לאורכו של האי שינתה את כלכלתו. בניית מסילת הרכבת הרסה את החקלאות באי, מאחר שהרכבת איפשרה העברת קוקוס ואננס שיובאו מקובה דרך נמל קי וסט, ישירות למדינת הצפון. בניית מסילת הברזל שינתה את פני האי, ואיחדה למעשה את סנייק קריק קי (Snake Creek Key) שהיה אי נפרד עם פלנטיישן קי, באמצעות מילויו של סנייק קריק.
עם החלת האיסור על מכירת אלכוהול (חוק היובש) ב-1920, הפך האי כר למבריחים שהביאו משקאות חריפים מאיי בהאמה.
בשנת 1935 הוקמה באי מחצבה שתופעלה על ידי חיילים משוחררים שלחמו במלחמת העולם הראשונה. לבנים אלה נדרשו לשיקום האי וגשרי הסביבה שניזוקו בצורה קשה בהוריקן יום העבודה של 1935.
בשנת 1951 הוקם באי בית הספר קורל שורז (חופי האלמוג)- בית הספר התיכוני היחיד באזור הקיז העליונים.
בשנת 1958 נבנתה באי תחנת המשטרה הראשונה (קודם לכן נדרשו השוטרים להגין מהעיר מרתון ואסירים נשלחו לבית הכלא המקומי בקי וסט.
בשנת 1962 הוקם סניף הדואר הראשון באי ובשנת 1967 הוקם בית משפט השלום באי, המשרת את אזור הקיז העליונים.
הערות שוליים

↑  סמני דרך US1
| פלורידה קיז |
| --- | --- | --- |
| הפארק הלאומי ביסקיין | סולג'ר קי • ראגד קיז • בוקה צ'יטה קי • סנדס קי • אליוט קי • אדמס קי • אולד רודס קי • איילנדיה |  |
| הקיז העליונים | קי לארגו • פלנטיישן קי • וינדלי קי • קי מטקומבה העליון • אינדיאן קי • ליגנומוויטאה קי • קי מטקומבה התחתון • איילאמורדה |  |
| הקיז האמצעיים | קרייג קי • פייסטה קי • לונג קי • לייטון • קונק קי • דק קי • גראסי קי • קרול קי • לונג פוינט קי • פט דיר קי • קי וקה • מרתון (פלורידה) • חוף קי קולוני • בוט קי • נייטס קי • פיג'ן קי |  |
| הקיז התחתונים | ליטל דק קי • מיזורי קי • אוהיו קי • ביאה הונדה קי • ספאניש הארבור קי • וסט סמרלנד קי • נו ניים קי • ביג פיין קי • ליטל טורץ' קי • מידל טורץ' קי  • ביג טורץ' קי  • רמרוד קי  • סמרלנד קי • נוקמידאון קי •  שוגרלוף קי • פארק קי • שוגרלוף קי התחתון • סאדלבאנץ' קי • שארק קי • גייגר קי •  ביג קוקפיט קי • רוקלנד קי המזרחי • רוקלנד קי • בוקה צ'יקה קי • קי הייבן •  קי וסט • סיגסבי פארק • פלמינג קי • סנסט קי • ויטסריה |  |
| איים מרוחקים | מיו קיז • באלאסט קי • מרקיז קיז • טורטוגס היבשים |  |
| אזורים | מפרץ פלורידה •  הפארק הלאומי דריי טורטוגס • השמורה הימית הלאומית פלורידה קיז •  שמורת האיילים הלאומית קיז •  מפרץ ביסקיין •הפארק הלאומי ביסקיין • שמורת הטבע הלאומית קי וסט • שמורת הטבע הלאומית אגם קרוקודיל |  |
| נושאים אחרים | מחוז מונרו • רפובליקת קונק • הכביש המהיר מעל הים • הרכבת מעל הים • גשר קארד סאונד • גשר שבעת המילים • גשר בהיה הונדה • הוריקן וילמה • הוריקן יום העבודה של 1935 • איל הקיז • פאי קי ליים |  |
פלנדיני (מכונית)

| --- | --- |

פלנדיני
 מאפיינים כלליים
 יצרן:  Pellandini Cars Ltd
 שנות ייצור:  1970–1978
 הרכבה:  אוסטרליה אוסטרליה
 משקל:  480 ק"ג (מתייחס לרכב שהורכב בו מנוע בנזין)
 מפרט טכני
 מנוע:  מנוע קיטור, 2 צילינדרים המפיק 40 כ"ס מנוע בנזין - 4 צילינדרים, 1,048 סמ"ק  מנוע בנזין - 4 צילינדרים, 1,275 סמ"ק
פלנדיני (באנגלית: Pellandini Cars) היא מכונית ספורט, מתצורות קופה ורודסטר (קבריולה), 2 מושבים, אשר בנתה יצרנית הרכב Pellandini Cars Ltd באוסטרליה בין השנים 1970–1978.
פלנדיני

בראש יצרנית הרכב "Pellandini Cars Ltd " עמד המהנדס ומעצב הרכב "Peter Pellandine".
מפעל יצור הרכב "Pellandini Cars Ltd " שכן ב-"Cherry Gardens" (דרום אוסטרליה).
תאוצת דגם "פלנדיני" 0-100 קמ"ש היא  5.0 שניות (מנוע בנזין).
דגמי "פלנדיני"

קופה (יוצרו 7 יחידות)
רודסטר (קבריולה) (נבנה משנת 1974)
גרסאות  מנועי "פלנדיני"

מנוע בנזין  1,048 סמ"ק
מנוע בנזין 1,275 סמ"ק
מנוע קיטור - 2 צילינדרים המפיק 40 כ"ס
ראו גם

מנוע קיטור
הערות שוליים

↑  מכוניות "פלנדיני" באוסטרליהallcarindex.com/main-index/car-make-details/Australia-Pellandini
↑  "פלנדיני (מכונית)"revolvy
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלנדיני (מכונית)".
פנטן

| --- | --- |

 שם סיסטמטי:  Pentene
 כתיב כימי:  C₅H₁₀ 
 מראה:  נוזל שקוף
 מספר CAS:  [https://tools.wmflabs.org/magnustools/cas.php?cas=109-67-1 109-67-1 (1-פנטן) 627-20-3 (ציס-2-פנטן) 646-04-8 (טרנס-2-פנטן)]
 צפיפות:  (1-פנטן) 0.64 גרם/סמ"ק
 טמפרטורת היתוך:  -165.2 °C   107.95 K
 טמפרטורת רתיחה:  30.0 °C   303.15 K
 נקודת הבזק:  -28 °C   245.15 K
 נקודת התלקחות:  273 °C   546.15 K
 
פֶנְטֶנִים הם אָלְקֶנִים בעלי הנוסחה הכימית C5H10 . כל מולקולה מכילה קשר כפול אחד בין שני פחמנים. קיימים שישה איזומרים שונים של פֶנְטֶן, הנבדלים זה מזה במיקום הקשר הכפול, במבנה השרשרת שיכולה להיות ישרה או מסועפת, או בסידור המרחבי של הקבוצות סביב הקשר הכפול, היוצר איזומריות ציס - טרנס .
איזומרים בעלי שרשרת ישרה

1-פנטן הוא אלפא אולפין. לרוב, 1-פנטן נוצר כתוצר לוואי בפיצוח קטליטי או תרמי של נפט, או במהלך ייצור אתילן ופרופילן באמצעות פיצוח תרמי של שברי פחמימנים.
היצרן המסחרי היחיד של 1-פנטן הוא חברת סאסול בע"מ (אנ'), המייצרת אותו על ידי הפרדה מהתוצר הגולמי של תהליך פישר-טרופש (אנ').
ל-2-פנטן יש שני איזומרים גאומטריים, ציס-2-פנטן ו- טרנס-2-פנטן. ציס-2-פנטן משמש במטאתיזה של אולפינים .
איזומרים בעלי שרשרת מסועפת

האיזומרים בעלי שרשרת מסועפת הם: 2-מתיל-1-בּוּטֶן, 3-מתיל-1-בּוּטֶן (איזופֶנְטֶן), 2-מֶתִיל-2-בּוּטֶן (אנ') (איזואָמִילֶן).
איזואמילן הוא אחד משלושת תוצרי הלוואי העיקריים של פיצוח קטליטי עמוק, תהליך פיצוח משופר שפותח על בסיס פיצוח קטליטי נוזלי (אנ') עקב העלייה בביקוש לפוליפרופילן. ההפיצוח הקטליטי העמוק משתמש בסולר כחומר גלם לייצור פרופילן, איזובוטילן (אנ') ואיזואמילן. איזובוטילן ואיזואמילן משמשים חומרי הגלם בתהליך ייצור רכיבי תערובת הבנזין, מתיל טרט בוטיל אתר ומתיל טרט אמיל אתר.
ייצור דלקים

פרופילֶן, איזובּוּטֶן ואַמִילֶנִים הם חומרי גלם בהם משתמשים בתהליך האלקילציה בבתי הזיקוק. איזובוטן, משמש לייצור תערובות של שרשראות מסועפות מאוד בעלות מאפייני בעירה טובים. אמילנים הם קודמנים מוערכים מאוד לדלקים, במיוחד דלקי תעופה בעלי נדיפות נמוכה יחסית, כנדרש בתקנות שונות.
הערות שוליים

↑  "RSA Olefins | cChange".
↑  "Alkylation". Kirk‐Othmer Encyclopedia of Chemical Technology. 2003.
פלנדריה הצרפתית

פלנדריה הצרפתית (בצרפתית: La Flandre française) היא חלק מהמחוז ההיסטורי של פלנדריה בצרפת של ימינו, שבו דיברו או עדיין דוברים באופן מסורתי דיאלקט של הולנדית. האזור שוכן באזור המודרני של או-דה-פראנס ומתאים בערך לנפות ליל, דואי ודנקרק על הגבול הצפוני עם בלגיה. יחד עם אנו הצרפתית וקמברזי, היא מהווה את המחוז הצרפתי של נור.
שינויים טריטוריאליים עקב חוזה הפירנאים (1659), כולל פלנדריה הצרפתית
גאוגרפיה

פלנדריה הצרפתית מורכבת בעיקר מאדמות ביצות שטוחות באזור העשיר בפחם ממש דרומית לים הצפוני. היא מתחלקת לשני אזורים:
ווסטהוק הצרפתית מצפון-מערב, שוכנת בין נהר ליס לים הצפוני, בערך באותו אזור כמו נפת דנקרק;
פלנדריה הוולונית (בצרפתית: La Flandre wallonne; בהולנדית: Waals Vlaanderen), מדרום מזרח, מדרום לליס וכעת הנפות של ליל ודואי.
היסטוריה

האזור היה בעבר חלק מפרנקיה בעת העתיקה ובימי הביניים, מראשית הממלכה הפרנקית (שהתפתחה לאימפריה של קרל הגדול) תחת המלכים המרובינגים כמו קלוביס הראשון, שהוכתר בטורנה. פלנדריה נפלה בהדרגה לשליטתם של האנגלים ולאחר מכן הספרדים, הפכה לחלק מארצות השפלה הספרדיות ונשמרה על ידי ספרד בתום מלחמת שמונים השנים. כאשר הכוח הצבאי הלאומי הצרפתי חזר תחת הבורבונים עם המלך לואי ה-14 "מלך השמש" (1638–1715), חלק מפלנדריה הצרפתית ההיסטורית הוחזר לממלכה.
האזור שנקרא כיום "פלנדריה הצרפתית" היה פעם חלק מרוזנות פלנדריה של המדינה הפיאודלית, אז חלק מדרום הולנד. היא הופרדה מהרוזנות (חלק מהירושה הבורגונדית של ההבסבורגים) ב-1659 עקב שלום הפירנאים, שסיים את הסכסוך הצרפתי-ספרדי במלחמת שלושים השנים (1618–1648), ונוספו חלקים אחרים של האזור. בהסכמים עוקבים ב-1668 וב-1678. האזור נמסר לממלכת צרפת, והפך לחלק ממחוז פלנדריה אנו. חלק הארי הפך לחלק ממחוז נור הצרפתי המודרני, למרות שחלקים מערביים של האזור, שנפרדו בשנת 1237 והפכו למחוז ארטואה לפני הוויתור לצרפתים, הם כעת חלק מPas-de-Calais.
במהלך מלחמת העולם השנייה, "פלנדריה הצרפתית" התייחסה לכל נור-פה דה קאלה, שהוצמדה לראשונה לממשל הצבאי של בלגיה הכבושה על ידי הגרמנים, אז חלק Belgien-Nordfrankreich תחת רייכסקומיסר, ולבסוף חלק מרייכסגאו תאורטי של פלנדריה.
פלנדריה הצרפתית, עשירה בפחם, מול הים הצפוני, גבלה בשכנים חזקים בדרך כלל, ונלחמה פעמים רבות באלף השנים שבין ימי הביניים למלחמת העולם השנייה.
שפה

השפה המסורתית של צפון פלנדריה הצרפתית (ווסטהוק), הקשורה לשפה ההולנדית, ידועה בשם מערב פלמית, באופן ספציפי, תת-דיאלקט המכונה פלמית צרפתית, המדוברת על ידי כ-20,000 דוברים יומיים ו-40,000 משתמשים מזדמנים.  השפה המסורתית של פלנדריה הוולונית (חלק מפלנדריה הרומנשית) היא פיקארדית (והדיאלקטים שלה, כמו שטי (צר') או Rouchi). בתי ספר רבים באזור זה מלמדים פלמית לתלמידי בית ספר, חלקית במאמץ להחיות את השפה.
תרבות

בשנת 2008, הצלחת הסרט Bienvenue chez les Ch'tis האירה את החלק הזה של צרפת לקהל רחב.
הערות שוליים

↑  http://www.uoc.edu/euromosaic/web/document/neerlandes/an/i1/i1.html
↑  Lambrechts, Toon. "French Flemish: group defends a dying language". Flanders Today. אורכב מ-המקור ב-1 בינואר 2021. {{cite web}}:  (עזרה)
| --- | --- |
בקרת זהויות :  NLI: 987007562276605171  BnF: cb11953148w (data)  LCCN: n82277454  SUDOC: 02750672X  VIAF: 137238665   WorldCat (עם VIAF): 137238665 
מפה של האזור החדש, Hauts-de-France, עם חמשת המחוזות שלו, בצבע לפי המחוזות ההיסטוריים כפי שהיו קיימים עד 1790. מלבד השטחים שהוזכרו לעיל בטקסט, חלקים זעירים של ארטואה ופיקרדי תרמו גם למחוז נור.
מפה מפורטת של פלנדריה הצרפתית
פיטר קורנליס באוטנס

| --- | --- |

 לידה:  20 בפברואר 1870 מידלבורך, הולנד 
 פטירה:  14 במרץ 1943 (בגיל 73) האג, הולנד 
 מקום לימודים:  אוניברסיטת אוטרכט 
 פרסים והוקרה:  Tollensprijs (1913)  Prijs voor Meesterschap (1925)  בפסקה זו רשומה אחת נוספת שטרם תורגמה 
 
פיטר קורנליס באוטנס (בהולנדית: Pieter Cornelis Boutens; ‏20 בפברואר 1870 – 14 במרץ 1943) היה משורר הולנדי, קלאסיציסט[דרושה הבהרה]  ומיסטיקן.
באוטנס החל ללמוד שפות קלאסיות ב-1890 באוניברסיטת אוטרכט והשלים את לימודיו ב-1899 במחקר על סופר הקומדיה היווני אריסטופנס.
הוא נחשב לאחד מגדולי משוררי הולנד באמצע המאה ה-20 לצד הנרייטה רולנד הולסט (אנ') וי. ה. לאופולד (אנ').
באוטנס מת בהאג ב-1943 והוא בן 73 שנים.
פרדריק דהו

פרדריק פביאן ויליאם דהו (בצרפתית: Frédéric Fabian William Déhu; נולד ב-24 באוקטובר 1972 בוילפריזי שבצרפת) הוא כדורגלן עבר צרפתי ששיחק בעמדת הבלם.
קריירת מועדונים

במהלך הקריירה שיחק דהו בלאנס, בברצלונה, בפריז סן-ז'רמן, באולימפיק מרסיי ובלבאנטה.
קריירה בינלאומית

דהו ערך חמש הופעות בנבחרת צרפת בין השנים 1998–2000. ב-19 באוגוסט 1998 ערך את הופעת הבכורה שלו בנבחרת, בתיקו 2-2 נגד נבחרת אוסטריה במשחק ידידות.
תארים

אליפות צרפת (1): 1997/1998
גביע הליגה הצרפתית (1): 1998/1999
הגביע הצרפתי (1): 2003/2004
גביע האינטרטוטו (1): 2001
הערות שוליים

↑  Autriche-France : premières convocations pour Déhu et Vairelles (photo) באתר L'Orient-Le Jour, ‏ 12 באוגוסט 1998 (בצרפתית)
פרדס יוסף

| --- | --- |

 מידע כללי
 מאת:  רבי יוסף פצנובסקי
 הוצאה
 מקום הוצאה:  פיטרקוב
 תאריך הוצאה:  1930–1937
 קישורים חיצוניים
 היברובוקס:  41901
פרדס יוסף היא סדרת ספרי חידושים על החומשים בראשית, שמות וויקרא. הספר חובר על ידי רבי יוסף פצנובסקי ונדפס בפיטרקוב  ובלודז' בין השנים תרצ"א - תרצ"ט (1930–1939).
פצנובסקי, שהשתייך לחסידות גור, עסק במסחר והתגורר בפאביאניץ שבפולין. סדרת ספריו מכילה ליקוט רחב של חידושי תורה, פירושים, שאלות ותשובות מראשונים ואחרונים. החידושים בדרך כלל למדניים. חלק גדול מהחידושים נלקט מספרים שאינם מפורסמים.
בשער הספר כותב המחבר אודות עבודתו: ”קנקן חדש מלא ישן אתיא חיפוש מלחיפוש, לבאר חמירא בדברי רש"י ורמב"ן ז"ל על התורה...”.
הכרך הראשון על ספר בראשית יצא לדפוס בפיטרקוב בשנת 1930 בהוצאת מסורה. כרכים נוספים יצאו בשנים 1937 (שמות) ו-1939 (ויקרא).
פצנובסקי נפטר בב' בסיוון ה'תש"ב (1942) בגטו לודז' לפני שהספיק להביא לדפוס את כתבי ידו על הספרים במדבר ודברים.
פרדס יוסף החדש

עקב הפופולריות של הסדרה הוציאו מספר מחברים ספרים משלהם ברוח סגנונו של המחבר, תחת השם "פרדס יוסף החדש". מכון פרדס השלים את הכרכים על החומשים במדבר ודברים, בעריכת הרב דוד אברהם מנדלבוים. מכון זיכרון מרדכי הוציא את "פרדס יוסף החדש" על הגדה של פסח, בעריכת הרב גמליאל רבינוביץ.
הערות שוליים

↑  קברו של מחבר ספרי 'פרדס יוסף' אותר בלודז', באתר ערוץ 7
לוסי מוד מונטגומרי

| --- | --- |

 לידה:  30 בנובמבר 1874 קליפטון, אי הנסיך אדוארד, קנדה 
 פטירה:  24 באפריל 1942 (בגיל 67) טורונטו, אונטריו, קנדה 
 מדינה:  קנדה 
 מקום לימודים:  קולג' נסיך ויילס, אוניברסיטת דלהוסי 
 שפות היצירה:  אנגלית 
 סוגה:  ספרות ילדים 
 יצירות בולטות:  האסופית, Emily Climbs, Emily's Quest, עמק הקשת בענן, The Story Girl, Pat of Silver Bush, The Golden Road, Mistress Pat, בית החלומות של אן, Rilla of Ingleside, אן מאבונלי, אן מהעמק הירוק, אן שרלי: הנערה מן האי, Jane of Lantern Hill, אמילי ממולד הירח, The Blue Castle 
 תקופת הפעילות:  מ-1896 
 פרסים והוקרה:  קצינה במסדר האימפריה הבריטית 
 lmmontgomery.ca
 
לוסי מוד מונטגומרי ב-1920 בערך
לוסי מוד מונטגומרי (באנגלית: Lucy Maud Montgomery)‏ (30 בנובמבר 1874 – 24 באפריל 1942) הייתה סופרת קנדית.
נולדה וגדלה באי הנסיך אדוארד, קנדה – אותו מקום בו מתרחשות עלילות ספריה. כסופרת היא נודעת גם בשם ל. מ. מונטגומרי. עיקר פרסומה בא לה מסדרת רומנים, שהראשון בהם הוא "האסופית".
מונטגומרי המשיכה ופרסמה לאחר כתיבת "האסופית" 20 רומנים, 530 סיפורים קצרים, 500 שירים ו-30 חיבורים. רוב הרומנים התרחשו באי הנסיך אדוארד, והמקומות הללו במחוז הקטן ביותר של קנדה הפכו לנקודת ציון ספרותיות ואתרי תיירות פופולריים. היא הוכתרה כחברה במסדר האימפריה הבריטית ב-1935.
ביוגרפיה

לוסי מוד מונטגומרי נולדה בקליפטון (היום ניו לונדון), אי הנסיך אדוארד. בהיותה תינוקת התייתמה מאמה. בגיל צעיר מאוד מסר אותה אביה לסבה ולסבתה, שגידלו אותה בביתם. בגיל 9 כתבה את שירה הראשון, ומאז לא הפסיקה לכתוב. בגיל 17 התחילה לעבוד בעיתונים כרוניקל ואקו. בשנים 1895–1896 למדה ספרות באוניברסיטת דאלהוזי בהליפאקס, נובה סקוטיה. היא חזרה לאי הנסיך אדוארד לאחר תקופה שבה חיה בפרינס אלברט, ססקצ'ואן עם אביה.
אחרי שעבדה כמורה בבתי ספר שונים באי, חזרה לקוונדיש לחיות שם עם סבתה. תקופה קצרה בשנים 1901
ו-1902 עבדה בהליפאקס, נובה סקוטיה בעיתונים כרוניקל ואקו. בשנת 1902 חזרה לחיות עם סבתה ולטפל בה. ההשראה לכתיבת ספריה הראשונים פקדה אותה באותה תקופה באי הנסיך אדוארד.
ספרה הראשון היה האסופית, והוא שהפך אותה בגיל 32 לסופרת מפורסמת בקנדה ובכל רחבי העולם. הצלחת הספר הביאה לכתיבה של ספרי המשך על חייה של אן שרלי.
בשנת 1911 נישאה לכומר יואן מקדונלד, כהן-דת פרסביטריאני, ועברה לגור בנפת אונטריו, שם כיהן ככומר בכנסיית סנט פול הפרסביטריאנית. לזוג נולדו שלושה בנים, שאחד מהם מת בלידה, בשנת 1913.
את אחד-עשר ספריה הבאים כתבה בבית הכומר בליקסדייל, אונטריו. הקהילה מכרה את בית הכומר וכיום הוא משמש כמוזיאון לוסי-מוד מונטגומרי.
לוסי מוד מונטגומרי מתה בשנת 1942 בטורונטו, קנדה, ונקברה בקוונדיש.
עיקר כתביה שמורים בארכיב של אוניברסיטת Guelph ואילו מכון לוסי-מוד מונטגומרי באוניברסיטה של אי הנסיך אדוארד מתאם את רוב עבודת המחקר והכנסים הנוגעים ליצירתה. יומניה השלמים, בעריכת מרי רוביו ואליזבת ווטרסטון, ראו אור לא מזמן בהוצאת אוניברסיטת אוקספורד.
ספריה > סדרת אן שרלי (האסופית)

אן מגרין גייבל (1908. תר' ישראל פישמן בשם האסופית, 1951; טלי נתיב-עירוני, 1989) — אן שרלי, היתומה האדמונית, הכעורה והשוגה בדמיונות, מגיעה אל חווה, למרבה אכזבתו של הזוג הקשיש שביקש לאמץ ילד, ובהמשך מתוארות חמש שנותיה עם מאמציה.
אן מאבונלי (1909. תר' ישראל פישמן, 1956; טלי דאי, 1989) — המורה הצעירה אן באה ללמד בעיירה המוקפת שדות ויערות.
אן מן האי (1915. תרגם: ישראל פישמן בשם אן שרלי, 1957; תרגום שני בשם אן שרלי: הנערה מן האי, 2011) — אן נוסעת ללמוד במכללת-בנות ומתארסת עם בחיר ליבה.
אן מבית הצפצפה (1936) (Anne of Windy poplars) (תרגמה: מור רוזנפלד; כתר, 2022)
בית החלומות של אן (1917. תרגמה: אלאונורה לב, ירושלים, 1994)
אן מאינגלסייד (1939) (תרגמה: אלאונורה לב בשם אן מהעמק הירוק, 1997; מהדורה מחודשת: ירושלים, 2015)
עמק הקשת-בענן (1919)
רילה בת אינגלסייד (1921)
רשומות מאבונלי (1912) — סיפורים קצרים
עוד רשומות מאבונלי (1920)
ספריה > טרילוגיית אמילי

אמילי ממולד הירח (1923)
אמילי מטפסת (1925)
המסע של אמילי (1927)
ספריה > פאט מסילבר בוש

פאט מסילבר-בוש (1933)
גברת פאט (1935)
ספריה > ספרים נוספים

קילמני מן המטע (1910)
נערת הסיפור (1911)
שביל הזהב (1913)
הטירה הכחולה (1926)
כישוף תמורת ציפורני-חתול (1929)
קור סבוך (1931)
ג'יין מגבעת הפנס (1937)
ספריה > שירה

השומר ושירים נוספים (The Watchman and Other Poems, 1917)
The Poetry of Lucy Maud Montgomery, בעריכת ג'ון פרנס וקווין מק'קייב (1987)
A World of Songs: Selected Poems, 1894-1921
ספריה > ספרי עיון

נשים אמיצות (1934) - ספר עיון שנכתב יחד עם Marian Keith and Mabel Burns McKinley ומספר על נשים פורצות דרך בתחומי הסיעוד, האמנויות, פוליטיקה ועוד.
שם משל עצמה: כתבים נבחרים, 1891–1917, (A Name for Herself: Selected Writings, 1891–1917)
לקריאה נוספת

יהודה אטלס, "לוסי מוד מונטגומרי: מסתכלת על נוף ורואה שיר, מסתכלת על אדם ורואה נשמה", בספר ילדים גדולים (כרך 2, עמ' 78-65), הוצאת ידיעות אחרונות, 2003.
עופרה עופר אורן, לוסי מוד מונטגומרי: איבדתי את שפיותי, שאלוהים יסלח לי, מצבי איום, באתר Xnet‏, 11 באפריל 2015  הרשימה מופיעה בשינויים קלים גם כאן: עופרה עופר אורן, מדוע לא השכיחה ההצלחה את עלבונה, בבלוג "סופרת ספרים", 29 במאי 2015
יהודה אטלס, לוסי מוד מונטגומרי: ג'ינג'ית זה אופי, באתר הארץ, 30 בנובמבר 2015
הסבר על ה"דודל" (שרבוט גוגל) שפרסמה גוגל לציון יום הולדתה ה-141 של לוסי מוד מונטגומרי, באתר מנוע החיפוש "גוגל" (באנגלית)
לילה במדבר

| --- | --- |
 סינגל בביצוע אילנה אביטל
 מתוך האלבום זינוק
 יצא לאור:  1981
 שפה:  עברית 
 אורך:  3:21
 חברת תקליטים:  הד ארצי 
 כתיבה:  שמרית אור
 לחן:  קובי אשרת
 
"'לילה במדבר" הוא סינגל שהוקלט על ידי הזמרת הישראלית אילנה אביטל. את השיר הוציאה לאור בשנת 1981 חברת התקליטים הד ארצי, והוא נכלל כרצועה השנייה באלבומה השלישי של הזמרת, זינוק. נכתב והולחן על ידי שמרית אור וקובי אשרת בהתאמה. ב-3 בדצמבר 1981 נכנס למצעד הפזמונים העבריים השבועי של רשת ג' במקום ה-15. מיקום השיא אליו הגיע בדירוג הוא המקום החמישי. לבסוף, ב-11 בפברואר 1982 יצא מהדירוג לאחר חמישה-עשר שבועות צעידה רצופה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
הערות שוליים

↑  זינוק באתר סטריאו ומונו
↑  לילה במדבר - אביטל, אילנה
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
פרדריק סאונד

ערך זה עוסק בסאונד או מצר באלסקה. אם התכוונתם לפרדריק סאונד בקולומביה הבריטית שבקנדה, ראו .
| --- | --- |

"מגדלור איי פייב פינגר" (Five Finger Islands Light) על אי קטן במפגש שבין פרדריק סאונד למעבר סטיבנס
 מידע כללי
 מיקום:  ארכיפלג אלכסנדר, אלסקה
 מקשר:  מצר צ'טהאם לדראי סטרייט
 מפריד:  בין האי אדמירליות ויבשת פאנהנדל לבין האיים קופריאנוף וקויו
 סוג:  מצר ים 
 מידות
 אורך:  כ-130 ק"מ
 מידע נוסף
 מדינות באגן הניקוז:  ארצות הברית ארצות הברית
 קואורדינטות:  57°8′43″N 134°4′18″W﻿ / ﻿57.14528°N 134.07167°W﻿ / 57.14528; -134.07167
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורפרדריק סאונד(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורפרדריק סאונד מפת דרום-מזרח אלסקה
 
פרדריק סאונד (באנגלית: Frederick Sound‏, וגם Prince Frederick Sound) הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין יבשת פאנהנדל והאי אדמירליות (Admiralty Island) מצפון לבין האיים קופריאנוף (Kupreanof Island) וקויו (Kuiu Island) מדרום (וגם בין חופו המזרחי של האי קופריאנוף ממערב לבין יבשת פאנהנדל ממזרח). המצר מקשר בין מצר צ'טהאם (Chatham Strait) שממערב לו לבין דראי סטרייט (Dry Strait) שמדרום-מזרח לו.
מפליגות בו מעבורות של שירות המעבורות של אלסקה (Alaska Marine Highway) וספינות תענוגות, והוא נחשב למקום צפייה פופולרי בלווייתנים (בעיקר הלווייתן גדול-הסנפיר) בעתות הקיץ.
הסאונד נקרא על ידי ימאי אנגלי ומגלה ארצות ג'ורג' ונקובר על שמו של הנסיך פרדריק, בנו של המלך ג'ורג' השלישי.
הערות שוליים

↑  האי שמשתרע על פני שטח של כ-4,264 קמ"ר בארכיפלג אלכסנדר וממוקם 24 ק"מ דרום-מערבה מג'ונו, בירת אלסקה, נקרא על ידי ימאי אנגלי ומגלה ארצות ג'ורג' ונקובר על שמה של האדמירליות, דהיינו הגוף שהיה אחראי לניהולו של הצי המלכותי הבריטי, שבו שירת.
↑  האי ששטחו כ-2,803 קמ"ר, השוכן בארכיפלג אלכסנדר, קרוי על שמו של איוואן אנטונוביץ' קופריאנוב (Иван Антонович Купреянов, ‏1857-1794) שעמד בראש החברה הרוסית-אמריקאית באמריקה הרוסית בשנים 1840-1835.
↑  האי כולו ששטחו 1,936 קמ"ר, השוכן בארכיפלג אלכסנדר הוא חלק מהיער הלאומי טונגס.
| --- | --- |
בקרת זהויות :  NLI: 987007534677705171  LCCN: sh91004292 
ערך זה הוא קצרמרבנושא גופי מים ובנושא ארצות הברית. אתם מוזמנים לתרום לוויקיפדיה ו.
תמונה פנורמית של פרדריק סאונד
פנתר שחור

ערך זה עוסק בכינוי למופע שחור של חתוליים גדולים. אם התכוונתם למשמעות אחרת, ראו .
נמר שחור
פנתר שחור בעל פיגמנטציה חלקית מהמין יגואר
פנתר שחור הוא כינוי שניתן לפרטים שחורים של חתוליים גדולים. בניגוד לפנתר, שהוא סוג טקסונומי, המונח פנתר שחור אינו מכוון למין טקסונומי כלשהו, אך המינים בהם קיימים פרטים שחורים הם נמר באסיה ובאפריקה, ויגואר באמריקה הלטינית (שני מינים השייכים לסוג פנתר). בצפון אמריקה מתייחס המונח לפומה, אף שבניגוד לנמר וליגואר אינה שייכת לסוג פנתר. המונח מאפיין פרטים בעלי מלניזם (עודף פיגמנטציה של מלנין) הנובע מווריאציה גנטית מולדת.
פנתרים רבים המזוהים ממרחק כשחורים הם בעלי פיגמנטציה חלקית המאפשרת במבט מדוקדק לראות את חברבורותיהם.
במינים אלה, כמו בבעלי חיים אחרים, קיימת גם תופעה הפוכה של פרטים לבקנים, הנובעת מהיעדר מלנין. פרט כזה מכונה "פנתר לבן".
נמרים שחורים

נמרים שחורים נדירים מאוד באפריקה, אך נצפים באזורים שונים באסיה, בפרט באזורים מיוערים בסין, נפאל, בורמה ודרום הודו. הם נפוצים מאוד בחצי האי המלאי. מעריכים כי הסיבה להיותם נפוצים באזורים המיוערים בדרום מזרח אסיה היא ברירה טבעית הנובעת מיכולת ההסוואה המשופרת שלהם באזורי היער, המאופיינים בצמחייה סבוכה וסביבה חשוכה. זו כנראה הסיבה למיעוט פרטים כהים באפריקה, שם הנמרים חיים בסביבה דלילה יחסית בצמחייה. נמצא כי הפרטים השחורים הם אגרסיביים יותר, עד כי זואולוגים נטו בעבר לסווגם כמין נפרד.
בנמרים, התכונה נובעת מאלל רצסיבי, ולכן זיווג של שני נמרים שחורים יניב תמיד גורים שחורים. לעומת זאת, מכל זיווג אחר יכולים להיוולד צאצאים שחורים או מנומרים.
יגוארים שחורים

במין יגואר, הנפוץ בדרום אמריקה, מתאפיינים כשישה אחוזים מבין הפרטים במלניזם. המלניזם במין זה מקורו באלל דומיננטי. לכן להורים בעלי פרווה כהה עשויים להיוולד בשגר אחד פרטים נורמליים ופרטים בעלי מלניזם, ואילו לזוג הורים בעלי פרווה מנומרת ייוולדו תמיד ולדות בעלי פרווה מנומרת. עם זאת, הדומיננטיות אינה מלאה, ולכן גם הפיגמנטציה עשויה להיות חלקית, וייתכנו פרטים בעלי גוונים שונים של שחור.
שימושים במושג "פנתר שחור"

הפנתר השחור ידוע בתרבות בעיקר מספרו של רודיארד קיפלינג, "ספר הג'ונגל", אשר עובד אחר כך לסרטים וסדרות אנימציה. בספר אחת הדמויות הראשיות היא בגירה - נמר כהה המוצא ביער תינוק נטוש ומביא אותו לגדול בלהקת זאבים.
תנועת המחאה האפרו-אמריקאית "הפנתרים השחורים" שאבה את שמה מהפנתר השחור. בלוגו שלה מופיע איור של פנתר שחור. תנועת מחאה ישראלית שקמה בתחילת שנות השבעים הלכה בעקבותיה ואימצה את השם "הפנתרים השחורים".
בהקשרים רבים הכינוי "פנתר שחור" נושא משמעות חיובית והוא ניתן כשם חיבה לאנשים ולגופים שונים. כך למשל, בהקשר צבאי, "הפנתרים השחורים" היה כינויו של גדוד שריון 761 של הצבא האמריקאי(אנ'), שפעל במהלך מלחמת העולם השנייה החל משנת 1942 (אך שותף בקרבות רק מאוקטובר 1944) במסגרת הארמייה השלישית בפיקודו של גנרל ג'ורג' פטון. הגדוד היה מורכב מחיילים שצבע עורם שחור.
כדוגמה למוצר צבאי שנקרא בשם "פנתר שחור" ניתן לציין טנק מערכה שפותח בקוריאה הדרומית.
"הפנתר השחור" הוא דמות קומיקס מבית היוצר של חברת מארוול קומיקס.
בכדורגל משמש המונח לתיאור מספר שחקנים. "הפנתר השחור" היה כינויו של אאוזביו, שחקנה של בנפיקה ליסבון ואחד משחקני הכדורגל הבולטים בכל הזמנים. "פנתר שחור" היה גם כינויו של השוער לב יאשין שנהג ללבוש בגדים שחורים בהופעותיו.
פנתר שחור מהמין נמר
פנתר שחור ליד יגואר ללא פיגמנטציה
סמלו של גדוד טנקים 761(אנ')